text: সুরমা জাহিদ একজন বাংলাদেশী লেখক, মানবাধিকার কর্মী এবং গবেষক। মুক্তিযুদ্ধে সাহিত্যে তাঁর অবদানের স্বীকৃতিস্বরূপ, ২০১৭ সালে তাঁকে বাংলা একাডেমি সাহিত্য পুরস্কার প্রদান করা হয়।
  
  শৈশব ও পড়ালেখা
  সুরমা জাহিদ জন্মগগ্রহণ করেন নরসিংদী জেলার রায়পুর থানার রাজাবাড়ি গ্রামে ১৯৭০ সালের দশই অক্টোবর। পিতা মরহুম আলফাজ উদ্দিন আহমেদ, মাতা আম্বিয়া আকতার।
  
  লালমনিরহাট জেলার হাতীবান্ধা উপজেলার গড্ডিমারী উচ্চবিদ্যালয় প্রাথমিক শিক্ষা শুরু করেন। পড়ালেখা সমাপ্ত করেন কারমাইকেল কলেজ থেকে।
  
  কর্মজীবন
  তার স্বামী সরকারি চাকরিজীবী হওয়ার সুবাদে মফস্বলে থাকতে হয় তাকে। ১৯৯৭ সালে লালমনিরহাটের হাতীবান্ধা উপজেলার মৎস্য কর্মকর্তা হিসাবে নিয়োগ পান তার স্বামী। সেখানে একজন বীরাঙ্গনা আছেন এমন খবর পেয়ে তিনি  দেখা করেন তাঁর সঙ্গে। সেই বীরাঙ্গনার মুখে তাঁর জীবনের করুণ কাহিনী শুনে  সেদিনই সিদ্ধান্ত নেন তাদের নিয়ে কাজ করবেন।
  ২০০১ সালে ময়মনসিংহের ভালুকায় বিমলা নামে এক বীরাঙ্গনাকে দিয়ে তিনি কাজ শুরু করেন। তিনি দেশের যে প্রান্তেই বীরাঙ্গনাদের খোঁজ পেয়েছেন, সেখানেই গিয়েছেন। এরই মধ্যে ধারাবাহিকতায় তিনি প্রায় ৩০০ বীরাঙ্গনার সাক্ষাৎকার গ্রহণ করেছেন।
  
  প্রকাশনা
   বীরাঙ্গনা সমগ্র ১
   আমরা যুদ্ধশিশু
   ১৯৭১ সম্ভব হারানো নারীদের করুণ কাহীনি
   বীরাঙ্গনা সমগ্র ২
   বীরাঙ্গনা সমগ্র ৩
   বীরাঙ্গনা সমগ্র ৪
   নিষিদ্ধ-অনিষিদ্ধ  বারবনিতাদের জীবন কথা
   একাত্তরের যুদ্ধে নির্যাতিত নারী
   সম্ভ্রমের বিনিময়ে স্বদেশ
   দেখে এলাম সিঙ্গাপুর
   একাত্তরে বীরমাতাদের অজানা কথা
   একাত্তরে নির্যাতিত নারীদের ইতিহাস
   এই সংগ্রামে আমিও আদিবাসী বীরাঙ্গনা
   বীরাঙ্গনাদের কথা
   কিশোরীদের দেখা মুক্তিযুদ্ধ
   দক্ষিণ আফ্রিকার গল্প
   বর্হিবিশ্বে গনমাধ্যমে বাংলাদেশের মুক্তিযুদ্ধ
   আলো ছায়ার দোলা
  
  ব্যক্তিগত জীবন
  তার স্বামী মোহাম্মদ জাহিদ হোসেন মৎস কর্মকর্তা। তাদের দুই সন্তান রয়েছে।
  
  পুরস্কার
   বাংলা একাডেমি সাহিত্য পুরস্কার (২০১৭)
   অনন্যা শীর্ষ দশ পুরস্কার (২০১৬) মুক্তিযুদ্ধ গবেষণায়
   পাঞ্জেরী শিশুসাহিত্য পুরস্কার মুক্তিযুদ্ধ বিষয়ক গ্রন্থে যৌথভাবে ‘কিশোরীদের দেখা মুক্তিযুদ্ধ’ গ্রন্থের জন্য।
  
  তথ্যসূত্র
  
  বিষয়শ্রেণী:বাংলা একাডেমি সাহিত্য পুরস্কার বিজয়ী
  বিষয়শ্রেণী:১৯৭০-এ জন্ম
  বিষয়শ্রেণী:বাংলাদেশী লেখক
  বিষয়শ্রেণী:বাংলাদেশী মানবাধিকার কর্মী
title: সুরমা জাহিদ